CELEX: 62005CJ0269
Valsts pienākumu neizpilde
Regulas (EEK) Nr. 4055/86 1. pants
Jūras pārvadājumi
Ostas nodeva, kuru piemēro kuģiem, kas pārvadā pasažierus vai preces
Ostas nodeva, ko piemēro ar prāmi pārvadātiem transportlīdzekļiem
Diskriminācija

Valsts pienākumu neizpilde – Padomes 1986. gada 22. decembra Regulas (EEK) Nr. 4055/86, ar ko brīvas pakalpojumu sniegšanas
principu piemēro jūras pārvadājumiem starp dalībvalstīm un starp dalībvalstīm un trešām valstīm (OV L 378, 1. lpp.), 1. panta
pārkāpums – Ostas nodeva pasažieru vai kravas kuģiem – Zemākas nodevas piemērošana kuģiem par satiksmi starp ostām, kas atrodas
valsts teritorijā – Ostas nodevas piemērošana transportlīdzekļiem, kurus pārvadā transportlīdzekļu pārvadāšanas kuģos – Ostas
nodevas nepiemērošana transportlīdzekļiem, kurus pārvadā starp ostām, kas atrodas valsts teritorijā
Rezolutīvā daļa:
1)
atstādama spēkā:
– izdevīgākas ostas nodevas, ko piemēro pasažieru kuģiem (tostarp kruīza kuģiem) vai preču kuģiem par iebraukšanu, piestāšanu
un pietauvošanos Pirejas [
Pirée
] un Saloniku [
Thessaloniki
] ostās, jo tie veic pārvadājumus starp divām ostām valsts teritorijā, nekā gadījumā, ja tiek veikti starptautiski pārvadājumi,
– transportlīdzekļiem, tos iekraujot prāmjos, kas veic starptautiskus pārvadājumus, piemērojamus nodokļus par labu ostu organizāciju
fondiem, kas kā akciju sabiedrības ir izveidotas ar Likumu Nr. 2932/2001, un Pirejas un Saloniku ostām, pretstatā tam, ka
šādus nodokļus par pārvadājumiem starp Grieķijas ostām neuzliek,
– pašvaldību, kuru teritorijās darbojas ostas, tiesības iekasēt maksu par transportlīdzekļiem, kuri tiek iekrauti prāmjos,
kuru galamērķis ir ārvalstu ostas,
Grieķijas Republika nav izpildījusi pienākumus, kas tai uzlikti ar 1. pantu Padomes 1986. gada 22. decembra Regulā (EEK) Nr. 4055/86,
ar ko brīvas pakalpojumu sniegšanas principu piemēro jūras pārvadājumiem starp dalībvalstīm un starp dalībvalstīm un trešām
valstīm;
2)
Grieķijas Republika atlīdzina tiesāšanās izdevumus.